ai4bharat/Pralekha huggingface dataset:
ఆరోగ్య, కుటుంబ సంక్షేమ మంత్రిత్వ శాఖ
కరోనా చికిత్స పొందుతున్నవారికంటే కోలుకున్నవారే 96 వేలు అధికం
58.24 చేరిన కోలుకున్నవారి శాతం
భారత ప్రభుతం వివిధ రాష్ట్రాలు, కేంద్రపాలిత ప్రాంతాలతో కలిసి తీసుకుంటున్న ముందస్తు జాగ్రత్తలు, సానుకూల చర్యలు తగిన ఫలితాలు ఇస్తున్నాయి. చికిత్సలో ఉన్నవారికంటే కోలుకున్నవారి సంఖ్య 96,173 ఎక్కువగా ఉంది.
గడిచిన 24 గంటల్లో 13,940 మంది కోవిడ్ బాధితులు కోలుకున్నారు. దీంతో ఇప్పటివరకు కోలుకున్నవారి సంఖ్య 2,85,636కు చేరింది. దీంతో కోలుకున్నవారిశాతం 58.24% చేరింది.
ప్రస్తుతం 1,89,463 మంది ఇంకా కోవిడ్ తో బాధపడుతుండగా వారందరికీ డాక్టర్ల పర్యవేక్షణలో చికిత్స జరుగుతోది.
దేశ వ్యాప్తంగా కోవిడ్ పరీక్షల లాబ్ ల్ నెట్ వర్క్ ను విస్తృతం చేసేందుకు భారత వైద్య పరిశోధనామండలి చర్యలు తీసుకుంటున్నది. గడిచిన 24 గంటల్లో కొత్తగా 11 లాబ్ లు చేర్చగా ఇప్పుడు భారత్ లో మొత్తం లాబ్ ల సంఖ్య 1016 కు చేరింది. వీటిలో 737 ప్రభుత్వ లాబ్ లు, 279 ప్రయివేట్ లాబ్ లు.
ప్రస్తుత పరిస్థితి ఇలా ఉంది.
- తక్షణం ఫలితాలు చూపే పరీక్షల లాబ్స్ : 560 
- ట్రూ నాట్ ఆధారిత పరీక్షల లాబ్స్ : 369 
- సిబినాట్ ఆధారిత పరీక్షల లాబ్స్: 87 
రోజూ జరుపుతున్న పరీక్షల సంఖ్య పెరుగుతోంది. గత 24 గంటల్లో 2,15,446 పరీక్షలు జరిపారు. దీంతో ఇప్పటివరకు జరిపిన పరీక్షల సంఖ్య 77,76,228కు చేరింది.
కోవిడ్ -19 మీద సాంకేతిక అంశాలు, మార్గదర్శకాలు, సూచనలతో కూడిన కచ్చితమైన తాజా సమాచారం కోసం క్రమం తప్పకుండా https://www.mohfw.gov.in/ మరియు @MoHFW_INDIA ను సందర్శించండి.
కోవిడ్ -19 కు సంబంధించిన సాంకేతికమైన అనుమానాలుంటే technicalquery.covid19[at]gov[dot]in కు పంపవచ్చు. ఇతర సమాచారం కావాల్సినవారు ncov2019[at]gov[dot]in మరియు @CovidIndiaSeva ను సంప్రదించవచ్చు.
కోవిడ్ -19 మీద ఏవైనా ప్రశ్నలుంటే ఆరోగ్య, కుటుంబ సంక్షేమ మంత్రిత్వశాఖ హెల్ప్ లైన్ నెంబర్ +91-11-23978046 లేదా టోల్ ఫ్రీ నెంబర్ 1075 కు ఫోన్ చేయవచ్చు. వివిధ రాష్ట్రాలు, కేంద్రపాలిత ప్రాంతాల హెల్ప్ లైన్ నెంబర్ల కోసం https://www.mohfw.gov.in/pdf/coronvavirushelplinenumber.pdf చూడండి
రక్షణ మంత్రిత్వ శాఖ
ఈ రోజు రక్షణ మంత్రుల సమావేశంలో ద్వైపాక్షిక రక్షణ సహకారాన్ని మరింత పెంపొందించుకోడానికి అంగీకరించిన - భారత్, ఇండోనేషియా దేశాలు.
భారతదేశం మరియు ఇండోనేషియా దేశాలకు చెందిన రక్షణ మంత్రుల సమావేశం ఈ రోజు ఇక్కడ జరిగింది. భారత ప్రతినిధి బృందానికి రక్షణ శాఖ మంత్రి శ్రీ రాజనాథ్ సింగ్ నాయకత్వం వహించగా, ఇండోనేషియా ప్రతినిధి బృందానికి ఆ దేశ రక్షణ మంత్రి జనరల్ ప్రబోవో సుబియాంటో నాయకత్వం వహించారు. ఆయన ప్రస్తుతం రెండు పొరుగు సముద్ర తీర దేశాల మధ్య సంబంధాలను బలోపేతం చేయడానికిగాను, భారతదేశంలో ఉన్నారు.
చర్చల సందర్భంగా, భారత రక్షణ మంత్రి మాట్లాడుతూ, సన్నిహిత రాజకీయ సంభాషణ, ఆర్థిక, వాణిజ్య పరమైన అనుసంధానాలతో పాటు సాంస్కృతిక మరియు ప్రజలతో పరస్పర చర్యల సంప్రదాయంతో, రెండు దేశాల మధ్య పరస్పర ప్రయోజనకర చర్యల సుదీర్ఘ చరిత్రను పునరుద్ఘాటించారు.
సైనిక పరస్పర చర్యలకు మిలిటరీపై సంతృప్తిని తెలియజేస్తూ, శ్రీ రాజ్నాథ్ సింగ్, భారతదేశం మరియు ఇండోనేషియా మధ్య రక్షణ సహకారం ఇటీవలి సంవత్సరాలలో వృద్ధిని సాధించిందనీ, ఇది ఇరుపక్షాల మధ్య సమగ్ర వ్యూహాత్మక భాగస్వామ్యానికి అనుగుణంగా ఉందనీ పేర్కొన్నారు. ఇరుదేశాలకూ ఆమోదయోగ్యమైన ప్రాంతాల్లో ద్వైపాక్షిక రక్షణ సహకారాన్ని మరింత పెంపొందించుకోడానికి, ఇద్దరు మంత్రులూ అంగీకరించారు.
రక్షణ పరిశ్రమలు, రక్షణ సాంకేతిక రంగాలలో పరస్పరం సహకరించుకోడానికి అనువైన ప్రాంతాలను కూడా రెండు దేశాలు గుర్తించాయి. ఈ ప్రాంతాల్లో ద్వైపాక్షిక సహకారాన్ని మరింత బలోపేతం చేయడానికీ, తదుపరి స్థాయికి తీసుకువెళ్ళడానికీ, ఇద్దరు మంత్రులూ, కట్టుబడి ఉన్నారు.
ఇరు దేశాల మధ్య ద్వైపాక్షిక సహకార పరిధిని మరింత బలోపేతం చేసి, విస్తృత పరచాలనే నిబద్ధతతో ఈ సమావేశం ఒక సానుకూల దృక్పధంతో ముగిసింది.
ఈ ద్వైపాక్షిక సమావేశంలో - రక్షణ సిబ్బంది అధిపతి, సైనిక వ్యవహారాల శాఖ కార్యదర్శి జనరల్ బిపిన్ రావత్, సైనిక దళాధిపతి జనరల్ ఎమ్.ఎమ్.నరవణే, నావికాదళాధిపతి అడ్మిరల్ కరంబీర్ సింగ్, వైమానిక దళాధిపతి ఎయిర్ చీఫ్ మార్షల్ ఆర్.కే.ఎస్.భదారియా, రక్షణ శాఖ కార్యదర్శి డాక్టర్ అజయ్ కుమార్ తో పాటు ఇతర సీనియర్ పౌర, సైనిక అధికారులు కూడా పాల్గొన్నారు.
ఈ చర్చలలో పాల్గొనడానికి వచ్చిన జనరల్ సుబియాంటో కు సౌత్ బ్లాక్ ముందు ఉన్న పచ్చిక మైదానంలో సంప్రదాయ స్వాగతం పలికారు. రక్షణ మంత్రి శ్రీ రాజనాథ్ సింగ్ ఆయనకు స్వయంగా స్వాగతం పలికారు. అంతకుముందు, జనరల్ సుబియాంటో, జాతీయ యుద్ధ స్మారక చిహ్నం సందర్శించి, అమరవీరులకు గౌరవ సూచకంగా పుష్పాంజలి ఘటించారు.
సూక్ష్మ, లఘు, మధ్య తరహా సంస్థల మంత్రిత్వ శాఖష్
స్వయం సమృద్ధ భారతం ప్యాకేజీ
దేశంలోని ‘ఎంఎస్ఎంఇ’ రంగానికి మద్దతుగా స్వయం సమృద్ధ భారతం ప్యాకేజీ కింద కేంద్ర ప్రభుత్వం చేపట్టిన పలు చర్యల వివరాలు కిందివిధంగా ఉన్నాయి:
- సూక్ష్మ-చిన్న-మధ్యతరహా పరిశ్రమలు సహా వ్యాపారాల కోసం రూ.5 లక్షల కోట్లతో అత్యవసర దశలవారీ రుణహామీ పథకం ;
- ఎంఎస్ఎంఇ-స్వావలంబన భారతం నిధి కింద రూ.50,000 కోట్లతో వాటా మూలధన మద్దతు;
- ‘ఎంఎస్ఎంఇ’ల వర్గీకరణకు సవరించబడిన కొత్త మార్గదర్శకాలు;
- రూ.200 కోట్లదాకా ప్రభుత్వ కొనుగోళ్లకు అంతర్జాతీయ టెండర్లు అక్కర్లేదు;
- ‘ఎంఎస్ఎంఇ’లకు వాణిజ్య సౌలభ్యం దిశగా ‘ఉద్యమ్ రిజిస్ట్రేషన్’;
- ‘ఎంఎస్ఎంఇ’లకు చేయూత, ఫిర్యాదుల పరిష్కారంసహా ఇ-పరిపాలనలోని అనేక అంశాలను చేరుస్తూ 2020 జూన్లో ఆన్లైన్ పోర్టల్ “ఛాంపియన్స్” ప్రారంభం.
ఎన్ఐసి కోడ్ ద్వారా గుర్తించబడిన చేనేత, హస్తకళలు, వ్యవసాయ ఆధారిత ఉత్పత్తి సంబంధిత ‘ఎంఎస్ఎంఇ’ల సంఖ్యతోపాటు అటువంటి సంస్థలలో రాష్ట్రాల వారీగా ఉపాధి పొందుతున్న మహిళల సంఖ్య వివరాలు అనుబంధం-1లో ఇవ్వబడ్డాయి. అలాగే జార్ఖండ్లోని హజారీబాగ్, రామ్గఢ్ జిల్లాల్లో చేనేత, హస్తకళలు, వ్యవసాయ ఆధారిత ఉత్పత్తి సంస్థలలో ఉపాధి పొందే మహిళల సంఖ్య అనుబంధం-2లో ఉంది. కాగా- ఈ మేరకు జార్ఖండ్లోని హజారీబాగ్, రామ్గఢ్ జిల్లాల్లో ‘ఉద్యమ్’ పోర్టల్లో నమోదైన ‘ఎంఎస్ఎంఇ’లకు ఆ మంత్రిత్వ శాఖ పరిధిలో లభ్యమయ్యే వివిధ పథకాల మార్గదర్శకాల ప్రకారం ప్రయోజనాలు పొందే అర్హత ఉంటుంది.
ఆరోగ్య, కుటుంబ సంక్షేమ మంత్రిత్వ శాఖ
అంతర్జాతీయ నర్సుల దినోత్సవం
జాతీయ ఫ్లోరెన్స్ నైటింగేల్ అవార్డులను 51 మందికి ప్రదానం చేసిన గౌరవ రాష్ట్రపతి
నిస్వార్థపూరిత నిబద్దతతో, ప్రేమతో సేవలందిస్తున్నారంటూ నర్సుల సేవలను కొనియాడిన రాష్ట్రపతి
అంతర్జాతీయ నర్సుల దినోత్సవాన్ని పురస్కరించుకొని 51 మంది నర్సులకు జాతీయ ఫ్లోరెన్స్ నైటింగేల్ అవార్డులను గౌరవ రాష్ట్రపతి శ్రీ రామ్ నాధ్ కోవింద్ ప్రదానం చేశారు. ఈ కార్యక్రమాన్ని విర్చువల్ గా నిర్వహించారు. ఈ కార్యక్రమంలో కేంద్ర ఆరోగ్యశాఖ మంత్రి శ్రీ మాన్ సుఖ్ మాండవీయా, కేంద్ర ఆరోగ్యశాఖ సహాయమంత్రి డాక్టర్ భారతి ప్రవీణ్ పవార్ పాల్గొన్నారు.
సేవాతత్పరతలోను, సహాయ గుణంలోను భారతీయ సంప్రదాయాలను ప్రతిఫలించేలా పని చేస్తున్న భారతీయ ఆరోగ్య భద్రతారంగ కార్యకర్తలను, నర్సుల సేవలను రాష్ట్రపతి ప్రశంసించారు. కోవిడ్ 19 మహమ్మారి వైరస్ ను కట్టడి చేయడంలో ధైర్యసాహసాలతో మన నర్సులు పని చేశారని , అంతే కాదు దేశవ్యాప్తంగా కోవిడ్ 19 టీకాను వేయడంలోకూడా వారు కష్టపడి పనిచేస్తున్నారని రాష్ట్రపతి కొనియాడారు. నర్సులు చూపిన ప్రత్యేక శ్రద్ధ కారణంగానే ఒక రోజులోనే ఒక కోటికిపైగా టీకాలను వేయగలిగామని రాష్ట్రపతి అన్నారు. చీకటిని పారద్రోలి వెలుగువైపు నడిపించడంలో మీరు చేసిన కృషి దోహదం చేసిందని ఆయన తన ప్రసంగంలో స్పష్టం చేశారు. ఈ సమరంలో భాగంగా ప్రాణ త్యాగాలు చేసినవారికి జాతి యావత్తు రుణపడి వుంటుందని ఆయన అన్నారు.
ఆరోగ్య రంగ కార్యకర్తలకోసం ప్రధాన మంత్రి గరీబ్ కళ్యాణ్ యోజన కింద చేపట్టిన బీమా పథకంలాంటివాటి గురించి ఈ సందర్భంగా రాష్ట్రపి తన ప్రసంగంలో ఉదహరించారు. ప్రజలకు, ప్రజారోగ్య భద్రతా వ్యవస్థకు మధ్యన నర్సులు కీలక పాత్ర పోషిస్తారని ఆయన స్పష్టం చేశారు.
ఈ సందర్భంగా మాట్లాడిన కేంద్ర ఆరోగ్యశాఖ మంత్రి శ్రీ మాన్ సుఖ్ మాండవీయా 2020లో ప్రపంచం ఎదుర్కొన్న కరోనా మహమ్మారి సవాలు గురించి వివరించారు. ప్రధాని శ్రీ నరేంద్ర మోదీ జాతినుద్దేశించి పలు సందర్భాల్లో చేసిన తన ప్రసంగాలలో నర్సుల విశిష్టతను ప్రశంసించిన విషయాన్ని ఈ సందర్భంగా శ్రీ మాన్ సుఖ్ మాండవీయా గుర్తు చేశారు.ఈ మధ్యనే ఇటలీలో నిర్వహించిన జి 20 దేశాల ఆరోగ్యశాఖ మంత్రుల సమావేశంలో కరోనా మహమ్మారిపై పోరాటంలో భాగంగా నిరంతరం నర్సులు అందించిన నిస్వార్థ సేవల గురించి తాను మాట్లాడినట్టు ఆరోగ్యశాఖ మంత్రి అన్నారు. స్ఫూర్తిదాయక మానవతతో, అణుకువతో, నిస్వార్థపూరిత మనస్తత్వంతో ప్రజలకు నర్సులు చేసే సేవలు ఎంతైనా ప్రశంసనీయమని ఆయన పేర్కొన్నారు. దేశవ్యాప్తంగా ఆరోగ్యభద్రతా సేవలందించడంలో నర్సులది కీలకపాత్ర అని ఈ రంగంలో వారు మూలస్తంభాలలో ఒకరు అని ఆయన అన్నారు. కోవిడ్ పై పోరాటంలో భాగంగా ప్రాణాలు కోల్పోయిన నర్సులకు ఆయన నివాళి ఘటించారు.
ఈ సందర్భంగా వందన సమర్పణ చేసిన కేంద్ర ఆరోగ్యశాఖ సహాయ మంత్రి డాక్టర్ భారతి ప్రవీణ్ పవార్ దేశంలోని నర్సులకు, కోవిడ్ పోరాట యోధులకు కృతజ్ఞతలు తెలిపారు. ప్రజల ప్రాణాలను కాపాడడానికిగాను నిరంతరం శ్రమించారని అన్నారు.
ఈ కార్యక్రమంలో కేంద్ర ఆరోగ్యశాఖ కార్యదర్శి శ్రీ రాజేష్ భూషణ్, ఇంకా ఇతర సీనియర్ అధికారులు పాల్గొన్నారు.
నర్సలు అందించే విశిష్ట సేవలను గుర్తించి వారికి ప్రతి ఏటా జాతీయ ఫ్లోరెన్స్ నైటింగేల్ అవార్డులను ప్రదానం చేస్తున్నారు. కేంద్ర ప్రభుత్వ ఆధ్వర్యంలో 1973నుంచి ప్రతి ఏటా అవార్డుల ప్రదానం చేస్తున్నారు.
ఈ కార్యక్రమాన్ని https://webcast.gov.in/events/MTQzMQ--/session/MzM2Ng--లింకులో ప్రసారం చేశారు. కేంద్ర ఆరోగ్యశాఖ మంత్రి ప్రసంగాన్ని https://youtu.be/f0u1KTtf8Kc లింకులో వినవచ్చు. అవార్డుల వివరాలను - https://www.youtube.com/watch?v=4zBdZr170eQ లింకులో వీక్షించవచ్చు. కింద తెలియజేసిన ఆరోగ్యభద్రతా కార్యకర్తలకు వారు చేసిన విశిష్ట సేవలకు గాను జాతీయ ఫ్లోరెన్స్ నైటింగేల్ అవార్డులు-2020ని ప్రకటించారు.
ఆర్థిక మంత్రిత్వ శాఖ
మార్చి 8,2022న ప్రారంభించినప్పటి నుంచి 37,000మందికి పైగా యుపిఐ123లో చేరిన వినియోగదారులు
భారతదేశానికి ఆవల యుపిఐ అందుబాటులో ఉండేలా విస్తరించేందుకు రిజర్వ్ బ్యాంక్ ఆఫ్ ఇండియా  పలు చర్యలు తీసుకుంది. ఈ అంశాన్ని కేంద్ర ఆర్థిక శాఖ సహాయ మంత్రి డాక్టర్ భగవత్ కిసన్రావ్ కరాద్ లోక్సభలో సోమవారం లిఖితపూర్వకంగా ఇచ్చిన సమాధానంలో వెల్లడించారు. ఆర్బిఐ తీసుకున్న చర్యలు దిగువన ఇవ్వడం జరిగిందిః-
నేషనల్ పేమెంట్స్ కార్పొరేషన్ ఆఫ్ ఇండియా  పూర్తిగా అనుబంధ సంస్థ అయిన ఎన్పిసిఐ ఇంటర్నేషనల్ పేమెంట్స్ లిమిటటెడ్ యుపిఐని అంతర్జాతీయం చేసేందుకు కట్టుబడి ఉంది. వివిధ వాణిజ్య సంస్థలు భీమ్ యుపిఐ లేదా క్యూఆర్ను సీమాంతర ఆమోదాన్ని సాధ్యం చేయడం కోసం వివిధ దేశాలలో ఎన్ఐపిఎల్ అనేక చర్యలను చేపట్టింది. అంతర్జాతీయ వాణిజ్య సంస్థలలో తాము చేసే టోకు కొనుగోళ్ళ కోసం భీమ్ యుపిఐ లేదా క్యూఆర్ను ఉపయోగించి చెల్లించేందుకు భారతీయ పర్యాటకులకు ఈ భాగస్వామ్యాలు సౌలభ్యాన్ని కలుగ చేస్తాయి.
ప్రస్తుతం భీమ్ యుపిఐ క్యూఆర్ కు సింగపూర్ , భూటాన్ , ఇటీవలే యుఎఇ, నేపాల్  భాగస్వాముల ఆమోదాన్ని పొందాయి. కాగా, గత రెండు ఏళ్ళగా మహమ్మారి కారణంగా ప్రయాణాలపై విధించిన పరిమితులు ఈ సౌకర్యాన్ని సీమాంతర వినియోగం పై ప్రభావాన్ని చూపాయి.
ఈ అంశంలో, సహకారానికి అవకాశం ఉన్న దేశాలలో యుపిఐ విస్తరణ కోసం ఆర్బిఐ చర్చలను, ఒప్పందాలను సులభతరం చేస్తోంది. దిగువన పేర్కొన్న వివిధ నమూనాలలో ఈ చర్చలు, ఒప్పందాలను నిర్వహించే మార్గాలను అన్వేషిస్తున్నారు.
ఒప్పందం లేక ఎంఒయు ద్వారా సెంట్రల్ బ్యాంక్ నుంచి సెంట్రల్ బ్యాంక్ మధ్య సహకారం
నెట్వర్క్కు, కేంద్ర బ్యాంకు/ ప్రభుత్వ ఏజెన్సీ, నెట్వర్క్ నుంచి నెట్వర్క్కు ఏర్పాటు మధ్య కేంద్రబ్యాంకు సహకారంతో చర్చలు, ఒప్పందాలు
అంతేకాకుండా, మార్చి 2022లో ప్రారంభించిన యుపిఐ123 పే పనితీరు దిగువన పేర్కొన్న విధంగా ఉందిః
మార్చి 2022నమోదుతో ఉపయోగిస్తున్న వినియోగదారులు 37,096
ఖాతాను సరిచూసుకునేవారు 31,473
విజయవంతమైన లావాదేవీలు 21,833
విజయవంతమైన లావాదేవీల విలువ  79.15
(మూలంః ఆర్బిఐ21.03.2022 నాటికి
ఆరోగ్య, కుటుంబ సంక్షేమ మంత్రిత్వ శాఖ
కొవిడ్-19 తాజా సమాచారం
దేశవ్యాప్త కొవిడ్-19 టీకా కార్యక్రమంలో భాగంగా ఇప్పటివరకు 179.91 కోట్ల డోసులు అందించారు.
దేశవ్యాప్త క్రియాశీల కేసుల సంఖ్య 40,559
మొత్తం కేసుల్లో క్రియాశీల కేసులు 0.09%
ప్రస్తుత రికవరీ రేటు 98.71%
గత 24 గంటల్లో 5,185 మంది కోలుకున్నారు. దీంతో, కోలుకున్నవారి మొత్తం సంఖ్య 4,24,31,513 కు పెరిగింది.
గత 24 గంటల్లో 3,614 కొత్త కేసులు నమోదయ్యాయి.
రోజువారీ పాజిటివిటీ రేటు 0.44%
వారపు పాజిటివిటీ రేటు 0.52%
గత 24 గంటల్లో చేసిన 8,21,122 కొవిడ్ పరీక్షలతో కలిపి ఇప్పటివరకు 77.77 కోట్ల పరీక్షలు చేశారు.
వాణిజ్యం, పరిశ్రమల మంత్రిత్వ శాఖ
'మేక్ ఇన్ ఇండియా', 'ఆత్మ నిర్భర్ భారత్'ను ప్రోత్సహించేలా ప్రభుత్వం కీలక చర్య
జీఈఎంలో అమ్మకందారులు ఆయా వస్తువుల తయారీ దేశ వివరాల వెల్లడి తప్పనిసరి చేస్తూ నిర్ణయం
వాణిజ్య, పరిశ్రమల మంత్రిత్వ శాఖ పరిధిలోని 'స్పెషల్ పర్పస్ వెహికల్'  ఈ- మార్కెట్ ప్లేస్  నందు అమ్మకందారులు కొత్త ఉత్పత్తులను నమోదు చేసే ముందు.. సదరు ఉత్పత్తులు తయారైన దేశపు వివరాలను జోడించడాన్ని సర్కారు తప్పనిసరి చేసింది. జీఈఎంలో ఈ కొత్త ఫీచర్ను ప్రవేశపెట్టడానికి ముందే తమ ఉత్పత్తులను అప్లోడ్ చేసిన విక్రేతలు, కంట్రీ ఆఫ్ ఆరిజిన్ను అప్డేట్ చేయడాన్ని క్రమం తప్పక గుర్తు పెట్టుకోవాలని సూచించింది. ఈ విధంగా అప్డేట్ చేయడంలో విఫలమైతే వారి ఉత్పత్తులు జీఈఎం నుండి తొలగించబడతాయనే హెచ్చరికనూ జారీ చేసింది. ‘మేక్ ఇన్ ఇండియా’, ‘ఆత్మనిర్భర్ భారత్’ ప్రచారం కోసం జీఈఎం ఈ కీలకమైన చర్య తీసుకుంది. ఉత్పత్తులలో స్థానిక సంస్థల శాతాన్ని గుర్తించడానికి జీఈఎం ఈ కొత్త నిబంధనను తీసుకువచ్చింది. ఈ కొత్త నిబంధనతో మార్కెట్లో ఆయా వస్తువులు దేశం యొక్క మూలం, స్థానిక కంటెంట్ శాతం తెలియరానుంది. మరీ ముఖ్యంగా ‘మేక్ ఇన్ ఇండియా’ ఫిల్టర్ ఇప్పుడు పోర్టల్లో ప్రారంభించబడింది.
కొనుగోలుదారులు కనీసం 50 శాతం స్థానిక కంటెంట్ ప్రమాణాలకు అనుగుణంగా ఉన్న ఉత్పత్తులను మాత్రమే కొనుగోలు చేయడానికి.. ఎంచుకోనేందుకు గాను వీలు కలుగునుంది. బిడ్ల విషయంలో, కొనుగోలుదారులు ఇప్పుడు క్లాస్ 1 లోకల్ సప్లయర్స్  కోసం ఏదైనా బిడ్ను రిజర్వు చేసుకోవచ్చు. రూ.200 కోట్ల కంటే తక్కువ విలువ ఉన్న బిడ్లు, క్లాస్ I మరియు క్లాస్ II లోకల్ సప్లయర్స్  మాత్రమే బిడ్ చేయడానికి అర్హులు. ఇందులో క్లాస్ I సరఫరాదారు కొనుగోలు ప్రాధాన్యత పొందుతారు. జీఈఎం పోర్టల్లోని లోకల్ కంటెంట్ పీచర్స్ యొక్క కొన్ని రకాల స్నాప్షాట్లు అనుబంధంలో చూపించబడ్డాయి. జీఈఎం ప్రారంభమైనప్పటి నుండి, జీఈఎం నిరంతరం ‘మేక్ ఇన్ ఇండియా’ చొరవను ప్రోత్సహించడానికి కృషి చేస్తోంది. జీఈఎం వేదిక మార్కెట్ ప్లేస్ మార్కెట్లో చిన్నచిన్న స్థానిక అమ్మకందారులను పబ్లిక్ ప్రొక్యూర్మెంట్లోకి అడుగుపెట్టేందుకు గాను వీలు కల్పించింది. అదే సమయంలో ‘మేక్ ఇన్ ఇండియా’ మరియు ప్రభుత్వ ఎంఎస్ఈ కొనుగోలు ప్రాధాన్యత విధానాలను నిజమైన అర్థంలో ఇది అమలు చేస్తుంది.
కోవిడ్ సమయంలో మెరుగైన తోడ్పాటు కోవిడ్ -19 మహమ్మారికి వ్యతిరేకంగా పోరాడటానికి ప్రభుత్వ సంస్థలకు కావాల్సిన ఉత్పత్తులను త్వరగా, సమర్థమంతంగా, పారదర్శకంగా మరియు సరసమైన ధరలకు కొనుగోలు చేసేందుకు వీలుగా జీఈఎం వీలుకల్పిస్తోంది. ఈ జీఈఎం మార్గం ద్వారా ప్రభుత్వ వినియోగదారులు వివిధ కొనుగోళ్లు జరపడాన్ని సర్కారు ఫైనాన్షియల్ రూల్స్-2017నకు కొత్తగా రూల్ నం.149 ను జోడించడం ద్వారా వాటిని అధికారికం మరియు తప్పనిసరి చేసింది.
అనుబంధం
వివరణ: సోషల్ మీడియా పోస్ట్ వివరణ యొక్క స్క్రీన్ షాట్ స్వయంచాలకంగా జనితమవుతుంది.
(
ప్రధాన మంత్రి కార్యాలయం
పూర్వ ప్రధాని శ్రీ రాజీవ్ గాంధీ కి ఆయన జయంతి సందర్భం లో స్మృత్యంజలి ఘటించిన ప్రధాన మంత్రి
పూర్వ ప్రధాని శ్రీ రాజీవ్ గాంధీ జయంతి సందర్భం లో ప్రధాన మంత్రి శ్రీ నరేంద్ర మోదీ ఆయన కు స్మృత్యంజలి ని సమర్పించారు.
‘‘పూర్వ ప్రధాని శ్రీ రాజీవ్ గాంధీ జీ జయంతి నాడు, ఆయన కు ఇదే శ్రద్ధాంజలి’’ అని ప్రధాన మంత్రి ఒక సందేశం లో పేర్కొన్నారు.
(
ఆరోగ్య, కుటుంబ సంక్షేమ మంత్రిత్వ శాఖ
భారత్ లో అసాధారణ రికార్డు: కోవిడ్ కేసుల రెట్టింపుకు73 రోజుల సమయం చికిత్సలో ఉన్న బాధితుల సంఖ్య మరింత తగ్గి 11 శాతానికి చేరిక
భారత దేశంలో కోవిడ్ నుంచి కోలుకుంటున్నవారి సంఖ్య అసాధారణంగా పెరుగుతూ ఉండటంతో చికిత్సలో ఉన్నవారి సంఖ్య క్రమంగా తగ్గుతూ వస్తోంది. ఫలితంగా ఇన్ఫెక్షన్ సోకుతున్నవారి సంఖ్య రెట్టింపు కావటానికి 73 రోజులు  పడుతున్నట్టుగా తాజా గణాంకాలు వెల్లడిస్తున్నాయి. దీన్ని బట్టి రోజూ వస్తున్న కొత్త కేసుల సంఖ్య తగ్గుముఖం పడుతున్నట్టు, పాజిటివ్ కేసుల సంఖ్య రెట్టింపు కావటానికి ఎక్కువకాలం పడుతున్నట్టు స్పష్టంగా తెలుస్తోంది.
రెట్టింపు కావటానికి పట్టే సమయం ఆగస్టు మధ్యలో 25.5 రోజులకు చేరగా ఇప్పుడు 73 రోజులకు చేరింది. కేంద్రం పర్యవేక్షణలో రూపొందించిన వ్యూహాన్ని రాష్ట్రాలు, కేంద్ర పాలిత ప్రాంతాలు సమర్థంగా అమలు చేయటం వల్లనే ఇది సాధ్యమైంది. దేశవ్యాప్తంగా పెద్ద ఎత్తున పరీక్షలు జరపటం, గట్టి నిఘా ద్వారా ఇన్ఫెక్షన్ సోకే అవకాశం ఉన్నవారి ఆనవాలు పట్టటం, వేగంగా ఆస్పత్రులలో చేర్పించటం, ప్రామాణిక చికిత్సావిధానాలు అనుగుణంగా చికిత్స అందించటం వలన ఇది సాధ్యమైంది. అదే సమయంలో డాక్టర్లు, పారామెడిక సిబ్బమ్ది సహా కోవిడ్ యోధులు అందరూ అందించిన నిస్వార్థ సేవలు దీనికి దోహదం చేసాయి,
కోవిడ్ కి తగినట్టు ఎలా నడుచుకోవాలో దేశవ్యాప్తంగా అవగాహన పెరగటం వలన సకాలంలో చికిత్సకు సిద్ధం కావటం కూడా ఇన్ఫెక్షన్ వ్యాప్తిని నియంత్రించటానికి సాయపడింది. గడిచిన 24 గంటలలో 81,514 మంది కొత్తగా కోలుకున్నారు. దీంతో ఇప్పటివరలు కోలుకున్న కోవిడ్ పాజిటివ్ ల సంఖ్య 64 లక్షలకు  చేరింది. ఒక్కో రోజూ కోలుకుంటున్నవారి సంఖ్య అధికంగా ఉండటం వల్ల జాతీయ స్థాయిలో కోలుకున్నవారిశాతం 87 దాటి ప్రస్తుతం 87.36% అయింది. కొత్తగా కోలుకున్నవారిలో దాదాపు 79% మంది 10 రాష్ట్య్రాలు, కేంద్రపాలిత ప్రాంతాలకే పరిమితం కావటం కూడా గమనార్హం. వీటిలో మహారాష్ట్రలోనే 19,000 కు పైగా కేసులు నమోదు కాగా కర్నాటక 8,000 తో తరువాత స్థానంలో ఉంది.
ప్రస్తుతం మొత్తం పాజిటివ్ కేసులలో 11.12 % మంది చికిత్స పొందుతూ ఉన్నారు. వీరి సంఖ్య 8,12,390 గా నిలిచింది. వారం రోజులుగా ఈ సంఖ్య 9 లక్షల లోపే ఉంటూ వస్తున్నది. గత 24 గంటలలో 67,708 కేసులు కొత్తగా పాజిటివ్ కేసులు నమోదయ్యాయి. వీటిలో 77% కేసులు కేవలం 10 రాష్ట్రాలకు చెందినవే కావటం గమనార్హం. వాటిలో మహారాష్ట్రలో అత్యధికంగా 10,000 కు పైగా కేసులు నమోదు కాగా దాదాపు 9,000 కు పైగా కేసులతో కర్నాటక రెండో స్థానంలో ఉంది.
గత 24 గంటల్లో 680 మంది కోవిడ్ బాధితులు చనిపోయారు. గడిచిన 12 రోజులుగా మరణాల సంఖ్య స్థిరంగా 1000 కి లోపే ఉంటూ వస్తున్నది. మృతులలో 80% మంది పది రాష్ట్రాలలోనే కేంద్రీకృతమయ్యారు. వారిలో 23%  కొత్తగా మరణించినవారు మహారాష్ట్రకు చెందినవారే.
రక్షణ మంత్రిత్వ శాఖ
దిల్లీలో 'నేవల్ ఇన్వెస్టిచర్ సెరెమనీ'-2020
నావికాదళంలో గొప్ప నాయకత్వం ప్రదర్శించిన, వృత్తిపర విజయాలు సాధించిన, విశిష్ట సేవలు అందించిన సిబ్బందిని సన్మానించేందుకు, దిల్లీలో 'నేవల్ ఇన్వెస్టిచర్ సెరెమనీ' నిర్వహించారు. ఈ ఏడాది గణతంత్ర దినోత్సవం సందర్భంగా ప్రకటించిన విశిష్ట సేవ పతకాలను, చీఫ్ ఆఫ్ నావల్ స్టాఫ్, అడ్మిరల్ కరంబీర్ సింగ్ నౌకాదళ సిబ్బందికి ప్రదానం చేశారు. ఒక యుద్ధ సేవ పతకం, ఒక నవ సేన పతకం, ఆరు విశిష్ట సేవ పతకాలను ఆయన గ్రహీతలకు బహూకరించారు.
'నేవల్ ఇన్వెస్టిచర్ సెరెమనీ'ని, అవార్డు గ్రహీతల ఉత్సవ కవాతుగా నిర్వహించడం సంప్రదాయంగా వస్తోంది. ప్రస్తుత కొవిడ్ పరిస్థితులను దృష్టిలో ఉంచుకుని, ఎక్కడికక్కడ స్థానికంగానే నిర్వహించారు. కేవలం అతి కొద్దిమంది సీనియర్ అధికారులు, పురస్కార గ్రహీతల జీవిత భాగస్వాములను మాత్రమే దిల్లీలో జరిగిన వేడుకకు అనుమతించారు. సామాజిక దూరం వంటి అన్ని జాగ్రత్తలు పాటించేలా చర్యలు తీసుకున్నారు. వేడుక నిరాడంబరంగా జరిగినప్పటికీ, పురస్కార గ్రహీతలకు గుర్తుండిపోయేలా నిర్వహించారు.
వాణిజ్యం, పరిశ్రమల మంత్రిత్వ శాఖ
నేషనల్ స్టార్టప్ అవార్డ్స్-2023 దరఖాస్తులకు ఆహ్వానం : గడువు తేదీ 31.05.2023
వినూత్న ఉత్పత్తులను రూపొందించి, నిర్మాణాత్మక స్థాయిలో సామాజిక ప్రభావాన్ని ప్రదర్శిస్తున్న అత్యుత్తమ అంకుర సంస్థలను, అంకుర సంస్థల పర్యావరణ వ్యవస్థను ప్రోత్సహించేవారినీ గుర్తించి, సత్కరించడానికి పరిశ్రమల అభివృద్ధి, అంతర్గత వాణిజ్య శాఖ  2020 సంవత్సరంలో జాతీయ అంకుర సంస్థల అవార్డులు  ప్రదానం చేయడం ప్రారంభించింది. ఇప్పటివరకు, మూడు సార్లు అంకుర సంస్థలతో పాటు భారతీయ అంకుర సంస్థల పర్యావరణ వ్యవస్థ అభివృద్ధి లో విప్లవాత్మక మార్పులు తీసుకురావడం లో కీలక పాత్ర పోషించిన వారిని గుర్తించి సత్కరించడం జరిగింది. నేషనల్ స్టార్టప్ అవార్డ్స్-2023 కోసం దరఖాస్తులు 2023 ఏప్రిల్, 1వ తేదీ నుండి ఆన్-లైన్ లో అందుబాటులో ఉంచారు. దరఖాస్తులు సమర్పించడానికి గడువు తేదీ 2023 మే, 31.
విభిన్నమైన అంకుర సంస్థలను గుర్తించి, వాటిని సత్కరించే వారసత్వాన్ని కొనసాగించడానికి, డి.పి.ఐ.ఐ.టి. నేషనల్ స్టార్టప్ అవార్డ్స్ నాల్గవ ఎడిషన్ను ప్రారంభించింది. జాతీయ స్టార్టప్ అవార్డ్స్-2023 దేశవ్యాప్తంగా ఆవిష్కరణలను జరుపుకుంటుంది, 'విజన్ ఇండియా@2047' కి అనుగుణంగా, భారతదేశం అభివృద్ధి చెందిన ఆర్థిక వ్యవస్థగా మారడంపై దృష్టి సారిస్తోంది, కీలకమైన ఇతివృత్తాలతో అమృత్ కాల్ స్ఫూర్తి తో ముందుకు సాగుతోంది.
ఈ ఎడిషన్ లో, 20 విభాగాలలో అంకురసంస్థలకు అవార్డులు ఇవ్వడం జరుగుతుంది. వీటిని ప్రస్తుత భారతీయ, ప్రపంచ ఆర్థిక దృష్టి కేంద్రాలపై సమగ్రంగా చర్చించి నిర్ణయించడం జరుగుతుంది. ఈ విభాగాలు అంతరిక్షం, రిటైల్, విఘాతం కలిగించే సాంకేతికతల్లోని ఆవిష్కరణల నుండి మరింత ప్రభావ-కేంద్రీకృత వర్గాల వరకు ఉంటాయి.
ప్రతి విభాగంలో విజేతగా నిలిచిన ఒక్కొక్క అంకుర సంస్థకు 10 లక్షల భారతీయ రూపాయల చొప్పున నగదు బహుమతిని డి.పి.ఐ.ఐ.టి. అందజేస్తుంది. నేషనల్ స్టార్టప్ అవార్డ్స్-2023 విజేతలతో పాటు, ఫైనలిస్ట్లుగా నిలిచినా వారికి ఇన్వెస్టర్ & గవర్నమెంట్ కనెక్ట్, మెంటార్షిప్, ఇంటర్నేషనల్ మార్కెట్ యాక్సెస్, కార్పొరేట్, యునికార్న్ కనెక్ట్ తో సహా అనేక సదుపాయాలూ, ప్రయోజనాలు కల్పించడం జరుగుతుంది.
నేషనల్ స్టార్టప్ అవార్డ్స్  మూడు ఎడిషన్లలో దేశవ్యాప్తంగా అంకుర సంస్థలతోపాటు, అంకుర సంస్థల పర్యావరణ వ్యవస్థను ప్రోత్సహించే వారి నుండి అనూహ్య స్పందన లభించింది. గత మూడేళ్ళలో 6,400 కు పైగా అంకురసంస్థలు ఎన్.ఎస్.ఏ. లో ఉత్సాహంగా పాల్గొనగా, 450 కి పైగా సంస్థలు విజేతలుగా నిలిచాయి.
మరిన్ని వివరాల కోసం
Homepage
వెబ్ సైట్ ని సందర్శించండి
వ్యవసాయ మంత్రిత్వ శాఖ
ఆహార ధాన్యాలు, నూనెగింజలు, ఇతర వాణిజ్య పంటల ఉత్పత్తులపై మూడో ముందస్తు అంచనా
రికార్డు స్థాయిలో ఉత్పత్తులు వస్తాయని అంచనాలు
గత ఐదేళ్ల సగటును అధిగమించేలా ఉత్పత్తి ఉంటుందని లెక్కలు
2019-20 సంవత్సరంలో, ముఖ్యమైన ప్రధాన పంటల ఉత్పత్తులపై మూడో ముందస్తు అంచనాను 'వ్యవసాయ, సహకార &రైతుల సంక్షేమ విభాగం' విడుదల చేసింది. రుతుపవనాల సమయంలో  దేశంలో సంచిత వర్షపాతం దీర్ఘకాలిక సగటు  కంటే 10 శాతం అధికంగా నమోదైంది. ఈ కారణంగా, 2019-20 సంవత్సరంలో ఎక్కువ పంటల ఉత్పత్తులను సాధారణ కంటే ఎక్కువగా అంచనా వేశారు. భవిష్యత్తులో వచ్చే కచ్చితమైన సమాచారం ప్రకారం ఈ అంచనాలు మారతాయి.
మూడో ముందస్తు అంచనా ప్రకారం, 2019-20లో ప్రధాన పంటల ఉత్పత్తులు ఇలా ఉంటాయి:
ఆహార ధాన్యాలు - 295.67 మిలియన్ టన్నులు 
బియ్యం - 117.94 మిలియన్ టన్నులు 
గోధుమలు - 107.18 మిలియన్ టన్నులు 
చిరుధాన్యాలు - 47.54 మిలియన్ టన్నులు 
మొక్కజొన్న - 28.98 మిలియన్ టన్నులు 
పప్పుధాన్యాలు - 23.01 మిలియన్ టన్నులు
కందిపప్పు - 3.75 మిలియన్ టన్నులు
శనగపప్పు - 10.90 మిలియన్ టన్నులు
నూనెగింజలు - 33.50 మిలియన్ టన్నులు 
సోయాబీన్ - 12.24 మిలియన్ టన్నులు
రాప్సీడ్, ఆవాలు - 8.7 మిలియన్ టన్నులు
వేరుశనగ - 9.35 మిలియన్ టన్నులు
పత్తి - 36.05 మిలియన్ బేళ్లు  
జనపనార & గోగునార- 9.92 మిలియన్ బేళ్లు 
చెరకు - 358.14 మిలియన్ టన్నులు
2019-20 మూడో ముందస్తు అంచనా ప్రకారం, దేశంలో మొత్తం ఆహార ధాన్యాల ఉత్పత్తి రికార్డు స్థాయిలో 295.67 మిలియన్ టన్నులుగా ఉండనుంది. 2018-19లో సాధించిన 285.21 మిలియన్ టన్నుల ఆహార ధాన్యాల ఉత్పత్తి కంటే ఇది 10.46 మిలియన్ టన్నులు ఎక్కువ. అంతేగాక, గత ఐదేళ్ళ సగటు ఉత్పత్తితో  పోలిస్తే 25.89 మిలియన్ టన్నులు ఎక్కువ.
2019-20లో మొత్తం బియ్యం ఉత్పత్తిని రికార్డు స్థాయిలో 117.94 మిలియన్ టన్నులుగా అంచనా వేశారు. ఐదేళ్ల సగటు ఉత్పత్తి 109.77 మిలియన్ టన్నుల కంటే ఇది 8.17 మిలియన్ టన్నులు ఎక్కువ.
2019-20లో గోధుమల ఉత్పత్తి రికార్డు స్థాయిలో 107.18 మిలియన్ టన్నులుగా అంచనా వేశారు. 2018-19లో గోధుమ ఉత్పత్తితో పోలిస్తే ఇది 3.58 మిలియన్ టన్నులు ఎక్కువ. అంతేగాక, 96.16 మిలియన్ టన్నుల సగటు గోధుమ ఉత్పత్తి కంటే 11.02 మిలియన్ టన్నులు ఎక్కువ.
చిరుధాన్యాల ఉత్పత్తి అంచనా రికార్డు స్థాయిలో 47.54 మిలియన్ టన్నులు కాగా, 2018-19లో సాధించిన 43.06 మిలియన్ టన్నుల ఉత్పత్తి కంటే 4.48 మిలియన్ టన్నులు ఎక్కువ. సగటు ఉత్పత్తి కన్నా 4.50 మిలియన్ టన్నులు అధికం.
2019-20లో మొత్తం పప్పుధాన్యాల ఉత్పత్తి 23.01 మిలియన్ టన్నులుగా అంచనా వేశారు. ఇది గత ఐదేళ్ల సగటు ఉత్పత్తి 20.82 మిలియన్ టన్నుల కంటే 2.19 మిలియన్ టన్నులు ఎక్కువ.
2019-20లో దేశంలో నూనెగింజల ఉత్పత్తి రికార్డు స్థాయిలో 33.5 మిలియన్ టన్నులుగా అంచనా వేశారు. 2018-19లో సాధించిన 31.52 మిలియన్ టన్నుల ఉత్పత్తి కంటే ఇది 1.98 మిలియన్ టన్నులు, సగటు ఉత్పత్తి కంటే 4.1 మిలియన్ టన్నులు అధికం.
2019-20లో దేశంలో చెరకు ఉత్పత్తిని 358.14 మిలియన్ టన్నులుగా అంచనా వేశారు.
పత్తి ఉత్పత్తి రికార్డు స్థాయిలో 36.05 మిలియన్ బేళ్లు గా అంచనా వేశారు. 2018-19లో సాధించిన 28.04 మిలియన్ బేళ్ల ఉత్పత్తి కంటే ఇది 8.01 మిలియన్ బేళ్లు ఎక్కువ. జనపనార, గోంగునార ఉత్పత్తిని 9.92 మిలియన్ బేళ్లుగా గా అంచనా వేశారు.
మరిన్ని వివరాల కోసం ఇక్కడ క్లిక్ చేయండి
(Visitor Counter : 266
ప్రధాన మంత్రి కార్యాలయం
కోవిడ్ నిర్వహణ కు సంబంధించి సైన్యం సన్నద్ధత ను, సైన్యం చేపడుతున్న కార్యకలాపాల ను సమీక్షించిన ప్రధాన మంత్రి
ప్రధాన మంత్రి శ్రీ నరేంద్ర మోదీ తో చీఫ్ ఆఫ్ ఆర్మీ స్టాఫ్ జనరల్ శ్రీ ఎమ్.ఎమ్. నరవణే ఈ రోజు న సమావేశమయ్యారు.
వారు కోవిడ్ నిర్వహణ కు సంబంధించి సాయపడడానికి సైన్యం చేపడుతున్నటువంటి వివిధ కార్యక్రమాలను గురించి చర్చించారు.
సైన్యం లోని వైద్య సిబ్బంది సేవల ను వివిధ రాష్ట్ర ప్రభుత్వాల కు సమకూర్చుతున్నట్లు ప్రధాన మంత్రి దృష్టి కి జనరల్ శ్రీ నరవణే తీసుకు వచ్చారు. సైన్యం దేశం లోని వేరు వేరు ప్రాంతాల లో తాత్కాలిక ఆసుపత్రుల ను ఏర్పాటు చేస్తోందని కూడా ఆయన ప్రధాన మంత్రి కి తెలిపారు.
సాధ్యమైన చోట్లల్లా సాధారణ పౌరులకై సైన్యం తన ఆసుపత్రుల ను తెరచి అవసరమైనటువంటి సేవలను వారికి అందిస్తోందని ప్రధాన మంత్రి కి జనరల్ శ్రీ నరవణే తెలియజేశారు. పౌరులు వారికి దగ్గర లోని సైన్య ఆసుపత్రుల ను సంప్రదించవచ్చు అని కూడా జనరల్ శ్రీ నరవణే అన్నారు.
దిగుమతి చేసుకొన్న ఆక్సీజన్ టాంకర్ ల కోసం, వాహనాల కోసం ఒకవేళ ప్రత్యేకమైన నైపుణ్యాలు అవసరమైనటువంటి పక్షంలో, సైన్యం అంగబలం తో సహాయాన్ని అందజేస్తోందని ప్రధాన మంత్రి కి జనరల్ శ్రీ నరవణే వివరించారు.